text: Elever tager affaldskørekort
  06 marts 2014 kl. 19.56
  Projekt om genbrug og skrald skal lære elever at blive miljøbevidste.
  For 4. klasses eleverne i Varde står der lige nu affald på skoleskemaet. Mandag skal eleverne besøge genbrugsstationer og lære at sortere skrald i projektet ?Det vildeste genbrug.?
  - Hele projektet handler om, at eleverne skal lære om affald, genbrug og miljø, men på en sjov og udfordrende måde, fortæller konsulent Karen Bloch fra Børn og Unge i Varde Kommune i en pressemeddelelse.
  Målet er, at de 30 klasser i Varde Kommune skal have et affaldskørekort, som giver ret til at lære mor, far og resten af familien om affaldssortering.
  Eleverne besøger kommunernes genbrugsstationer på mandag. Derefter skal de producere en video om genbrug til websitet skoletube.dk. Præmien for den bedste video er en tur til Aarhus.
  